ครบรอบ 50 ปีสาธารณรัฐประชาชนจีน

การฉลองครบรอบ 50 ปีการก่อตั้งสาธารณรัฐประชาชนจีน จัดขึ้นเมื่อวันที่ 1 ตุลาคม ค.ศ. 1999 โดยมีการสวนสนามทหารที่จัตุรัสเทียนอันเหมินในปักกิ่งและมีการเฉลิมฉลองต่าง ๆ ทั่วประเทศ เลขาธิการใหญ่พรรคคอมมิวนิสต์จีน เจียง เจ๋อหมิน ตรวจแถวกองทหารไปตามถนนฉางอานในปักกิ่ง และหลังจากนั้นได้มีการเดินขบวนแห่ของมวลชนตามมาในทันที
นี่เป็นครั้งแรกที่มีการจัดนับตั้งแต่ ค.ศ. 1984 ด้วยการสวนสนามใน ค.ศ. 1989 เพื่อฉลองครบรอบ 40 ปีถูกยกเลิกไปเพราะการประท้วงที่จัตุรัสเทียนอันเหมิน การสวนสนามนี้เป็นที่รู้จักในชื่อ สวนสนามข้ามศตวรรษของกองทัพจีน ด้วยวันที่ 1 ตุลาคม ค.ศ.1999 นั้นอยู่ห่างจากการเปลี่ยนผ่านสู่ศตวรรษที่ 21 เพียงไม่กี่เดือน โดยมีผู้บัญชาการภูมิภาคทหารปักกิ่ง หลี่ ซินเหลียง เป็นผู้บัญชาการ และได้รับการตรวจพลโดยประธานคณะกรรมการการทหารส่วนกลางและเลขาธิการใหญ่พรรคคอมมิวนิสต์จีนในขณะนั้น เจียง เจ๋อหมิน นับเป็นครั้งแรกที่ผู้นำจีนเพียงคนเดียว (ซึ่งดำรงตำแหน่งผู้นำพรรค ประมุขแห่งรัฐ และผู้บัญชาการทหารสูงสุดในเวลานั้น) ได้ทำการตรวจพลสวนสนาม ทั้งยังเป็นครั้งแรกที่มีการชักธงชาติขึ้นก่อนจะเริ่มสวนสนามด้วย มีการจัดกำลัง 42 กองพล (ขบวน) เข้าร่วมในสวนสนามในครั้งนี้: 17 กองพลจากขบวนภาคพื้นดิน และ 25 กองพลจากขบวนยานยนต์
การถ่ายทอด.
สถานีวิทยุโทรทัศน์กลางแห่งประเทศจีน (CCTV) และสถานีโทรทัศน์ปักกิ่งเป็นผู้รับผิดชอบการถ่ายทอดสดการสวนสนามฉลองวันชาติ ตั้งแต่เวลา 8:30 น. (เวลามาตรฐานจีน) ถึงเที่ยงวัน ทางช่อง CCTV-1, CCTV-4 และช่องทดสอบระบบ HDTV ของ CCTV
ขณะที่สถานีวิทยุแห่งชาติจีนเป็นผู้ถ่ายทอดเสียงสดทั่วจีนแผ่นดินใหญ่ โดยมีผู้ประกาศข่าวรายการ "ซินเหวินเหลียนปัว" อย่างสิง จื้อปินและหลัว จิง ทำหน้าที่เป็นผู้บรรยาย
เริ่มพิธี.
เวลา 9:58 น. สมาชิกคณะกรรมาธิการสามัญประจำกรมการเมืองพรรคคอมมิวนิสต์จีน เจียง เจ๋อหมิน, หลี่ เผิง, จู หรงจี, หลี่ รุ่ยหวน, หู จิ่นเทา, เว่ย์ เจี้ยนสิง, หลี่ หลานชิง รวมถึงผู้นำพรรคและรัฐคนอื่น ๆ ได้มาที่บนเทียนอันเหมินท่ามกลางเสียงเพลงต้อนรับ
เวลา 10:00 น. เจี่ย ชิ่งหลิน เลขาธิการพรรคคอมมิวนิสต์ประจำเทศบาลกรุงปักกิ่งและพิธีกร ได้ประกาศเริ่ม "งานฉลองครบรอบ 50 ปีการก่อตั้งสาธารณรัฐประชาชนจีน" มีการยิงสลุต 50 นัด และทหารกองเกียรติยศพิทักษ์ธง 200 นายจากตำรวจติดอาวุธ ได้เดินแถวลงจากอนุสาวรีย์วีรชน ผ่านภาพเหมือนของซุน ยัตเซ็นและเดินตามแนวแกนกลางไปยังบริเวณเชิญธง โยธวาทิตร่วมกองทัพปลดปล่อยประชาชนจีน (中国人民解放军联合军乐团) ซึ่งประกอบด้วยสมาชิกกว่า 1,100 นายได้บรรเลงเพลงชาติสาธารณรัฐประชาชนจีนและผู้เข้าร่วมงานทั้งหมดต่างร้องเพลงตามพร้อมกัน ธงแดงห้าดาวถูกชักขึ้นสู่ยอดเสาและโบกสะบัดอยู่เหนือจัตุรัส 
ตรวจพล.
เวลา 10:07 น. ประธานคณะกรรมการการทหารส่วนกลาง เจียง เจ๋อหมิน ตรวจพลโดยยืนอยู่บนรถลีมูซีนหงฉี CA772TJ หมายเลขทะเบียน 申A 02156 ขับออกจากประตูเทียนอันเหมิน
พลเอก หลี่ ซินเหลียง ผู้บัญชาการสวนสนามและผู้บัญชาการภูมิภาคทหารปักกิ่ง ขึ้นรถตรวจพลจากกำแพงฝั่งตะวันออกไปยังสะพานจินฉุ่ย และรายงานต่อเจียงว่า
"สหายท่านประธาน กำลังพลที่รอการตรวจพร้อมแล้ว ขอเรียนเชิญท่านตรวจ!" 
"เริ่ม!" เจียงออกคำสั่ง ตามคำสั่งนั้น สมาชิกโยธวาทิตกว่า 1,000 นายบรรเลงเพลง "มาร์ชตรวจพล"
เวลา 10:08 น. รถตรวจพลขับไปตามแนวขบวนสวนสนามและขับช้า ๆ จากทิศตะวันตกไปตะวันออก เจียงตรวจพลซึ่งประกอบด้วยการจัดขบวนทัพบก ทัพเรือ ทัพอากาศ และอาสาสมัคร โดยมีหลี่ ซินเหลียงติดตาม
หลังตรวจพลแล้ว เจียงก็กลับไปที่ประตูเทียนอันเหมินและกล่าวสุนทรพจน์ 
สวนสนาม.
เวลา 10.36 น. พลโท เฉิน ซีเทา ประกาศเริ่มการเดินสวนสนาม 
เรียงตามลำดับการปรากฏ (ที่เป็นตัวเอียงหมายถึงการปรากฏเป็นครั้งแรก)
เรียงตามลำดับการปรากฏ ที่ปรากฏเป็นครั้งแรกใช้"ตัวเอียง":
กำลังยานเกราะและปืนใหญ่คิดเป็นร้อยละ 70 ของการสวนสนาม ขณะที่ส่วนกำลังทางอากาศเพิ่มขึ้นเป็นร้อยละ 10
ขบวนแห่มวลชน.
หลังการสวนสนามทางทหารจบลง ขบวนแห่ของมวลชนก็ได้เริ่มต้นขึ้น ประกอบด้วยสามธีม ได้แก่ "การสถาปนาและสร้างชาติ", "ปฏิรูปและรุ่งโรจน์" และ "ศตวรรษแห่งการก้าวกระโดด" โดยมีผู้เข้าร่วมทั้งหมดมากกว่า 100,000 คน และรถแห่ 91 คัน
วงดนตรีเพลงประกอบ.
โยธวาทิตร่วมกองทัพปลดปล่อยประชาชน (中国人民解放军联合军乐团) ประกอบด้วยสมาชิกกว่า 1,100 นาย โดยมีโยธวาทิตกองทัพปลดปล่อยประชาชนเป็นแกนหลัก ร่วมกับ 15 หน่วยงานจากทั้งสี่กองบัญชาการ ภูมิภาคทหาร เหล่าทัพ และตำรวจติดอาวุธประชาชน สมาชิกทุกนายสวมเครื่องแบบทหารบกและบรรเลงหลากหลายบทเพลง
รายการเพลง.
เรียงตามลำดับการบรรเลง:
การแปรอักษร.
เยาวชนจำนวนกว่า 100,000 คนจากโรงเรียนมัธยมทั่วปักกิ่งได้ร่วมกันถือช่อดอกไม้และพลิกป้ายแปรอักษรบนจัตุรัส ทำให้เกิดเป็นตัวอักษรและลวดลายหลากหลาย